Document ID: 32013R0522

A TANÁCS 522/2013/EU VÉGREHAJTÁSI RENDELETE
(2013. június 6.)
az Iránnal szembeni korlátozó intézkedésekről szóló 267/2012/EU rendelet végrehajtásáról
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre,
tekintettel az Iránnal szembeni korlátozó intézkedésekről szóló, 2012. március 23-i 267/2012/EU tanácsi rendeletre (1) és különösen annak 46. cikke (1) és (2) bekezdésére,
mivel:
(1)
A Tanács 2012. március 23-án elfogadta a 267/2012/EU rendeletet.
(2)
Az Egyesült Nemzetek Szervezete Biztonsági Tanácsának 1737 (2006) sz. ENSZ BT-határozat alapján létrehozott bizottság 2012. december 20-án két szervezet hozzáadásával módosította az azon személyek és szervezetek jegyzékét, akiket, illetve amelyeket az 1737 (2006) sz. ENSZ BT-határozat, az 1747 (2007) sz. ENSZ BT-határozat, az 1803 (2008) sz. ENSZ BT-határozat és az 1929 (2010) sz. ENSZ BT-határozat alapján utazási tilalom sújt és vagyoni eszközeiket befagyasztották. Ezeket a szervezeteket fel kell venni a 267/2012/EU rendelet VIII. mellékletében szereplő, korlátozó intézkedések hatálya alá tartozó személyek és szervezetek jegyzékébe.
(3)
Továbbá az Iránnal szembeni korlátozó intézkedésekről szóló 2010/413/KKBP határozat módosításáról szóló, 2013. június 6-i 2013/270/KKBP tanácsi határozattal (2) összhangban a jegyzékben már szereplő szervezetekkel kapcsolatban álló további szervezeteket kell felvenni a 267/2012/EU rendelet IX. mellékletében szereplő, korlátozó intézkedések hatálya alá tartozó személyek és szervezetek jegyzékébe.
(4)
Emellett módosítani kell a 267/2012/EU rendelet IX. mellékletében szereplő, korlátozó intézkedések hatálya alá tartozó egyes személyekhez és szervezetekhez tartozó bejegyzéseket.
(5)
Nem indokolt továbbá, hogy egyes szervezetek továbbra is szerepeljenek azon személyek és szervezetek jegyzékében, akikre, illetve amelyekre a 267/2012/EU rendelet IX. mellékletében szereplő korlátozó intézkedések vonatkoznak.
(6)
A 267/2012/EU rendeletet ezért ennek megfelelően módosítani kell.
(7)
Az e rendeletben előírt intézkedések hatékonyságának biztosítása érdekében e rendeletnek a kihirdetése napján hatályba kell lépnie,
ELFOGADTA EZT A RENDELETET:
1. cikk
A 267/2012/EU rendelet VIII. és IX. mellékletét az e rendelet mellékletében foglaltaknak megfelelően módosítani kell.
2. cikk
Ez a rendelet az Európai Unió Hivatalos Lapjában való kihirdetése napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Luxembourgban, 2013. június 6-án.

Labels: 18
5